31997D0360
L 155/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 24 март 1997 година (1)
относно отмяната на митата върху някои спиртни напитки
(97/360/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и в частност член 113, във връзка с член 228, параграф 2, първо изречение от него,
като взе предвид предложението на Комисията,
като има предвид, че премахването на тарифите от страна на Съединените щати и Европейската общност се смята за общополезно;
като има предвид, че Съединените щати и Европейската общност са подготвили споразумение във вид на Меморандум за разбирателство относно спиртните напитки; като има предвид, че споразумението включва изменения в списъка CXL спиртни напитки на ЕО, който трябва да бъде представен на Световната търговска организация;
като има предвид, че споразумението под формата на меморандум за разбирателство между Съединените щати и Европейската общност относно спиртните напитки следва да се одобри от името на Общността,
РЕШИ:
Член 1
Споразумението под формата на меморандум за разбирателство между Европейската общност и Съединените американски щати относно спиртните напитки се одобрява от името на Общността.
Текстът на споразумението е приложен към настоящото решение.
Член 2
Комисията е оправомощена да представи пред Световната търговска организация промените в списъка на Общността съгласно списъка CXL - спиртни напитки ЕО, който се съдържа в споразумението, приложено към настоящото решение.
Член 3
Председателят на Съвета е оправомощен да посочи лице, упълномощено да подпише меморандума за разбирателство, за да обвърже Общността.
Член 4
Настоящото решение се публикува в Официален вестник на Европейските общности.
Съставено в Брюксел на 24 март 1997 година.